CELEX: C2005/182/69
Language: el
Date: 2005-07-23 00:00:00
Title: Υπόθεση Τ-138/05: Αγωγή της Επιτροπής των Ευρωπαϊκών Κοινοτήτων κατά Impetus Consultants, που ασκήθηκε στις 23 Μαρτίου 2005

23.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/36
            
         Αγωγή της Επιτροπής των Ευρωπαϊκών Κοινοτήτων κατά Impetus Consultants, που ασκήθηκε στις 23 Μαρτίου 2005
   (Υπόθεση Τ-138/05)
   (2005/C 182/69)
   Γλώσσα διαδικασίας: η ελληνική
   Η Επιτροπή των Ευρωπαϊκών Κοινοτήτων εκπροσωπούμενη από το Δ. Τριανταφύλλου, επικουρούμενο από το δικηγόρο Ν. Κωστίκα, άσκησε ενώπιον του Πρωτοδικείου των Ευρωπαϊκών Κοινοτήτων στις 23 Μαρτίου 2005 αγωγή κατά της εταιρίας Impetus Consultants.
   Η ενάγουσα ζητεί από το Πρωτοδικείο:
   
               —
            
            
               Να καταδικαστεί η εναγομένη να καταβάλει το ποσό των 235.655,21 ΕΥΡΩ που αντιστοιχεί σε 160.380,35 ΕΥΡΩ ως κεφάλαιο και 75.274,86 ΕΥΡΩ ως τόκους υπερημερίας από τη μέρα που έγινε απαιτητό με βάση το κάθε Χρεωστικό Σημείωμα·
            
         
               —
            
            
               Να καταδικαστεί η εναγομένη να καταβάλει από τη 15 Μαρτίου 2005 και μέχρι την πλήρη αποπληρωμή της οφειλής όσον αφορά την οφειλή για τη σύμβαση «COP 493» Invite «τόκους ύψους 41,93 ΕΥΡΩ ημερησίως, όσον αφορά την οφειλή για τη σύμβαση TR 1006» Ausias «τόκους ύψους 1,66 ΕΥΡΩ ημερησίως και όσον αφορά την οφειλή για τη σύμβαση V 2043» Artis «τόκους ύψους 1,01 ΕΥΡΩ ημερησίως·
            
         
               —
            
            
               Να καταδικαστεί η εναγομένη στα δικαστικά έξοδα.
            
         Ισχυρισμοί και κύρια επιχειρήματα
   Η Ευρωπαϊκή Κοινότητα, εκπροσωπούμενη από την Ευρωπαϊκή Επιτροπή, συνήψε με την εναγομένη τρεις συμβάσεις στα πλαίσια των Κοινοτικών πλαισίων για την έρευνα και την ανάπτυξη. Οι συμβάσεις αυτές ήταν ειδικότερα:
   
               —
            
            
               Η υπ' αριθμ.» COP 493 «Invite» αφορούσε ειδικότερα την εκτέλεση σχεδίου υπό τον τίτλο «τηλεματική για την εσωτερική ναυσιπλοΐα» και έπρεπε να εκτελεστεί εντός 24 μηνών από την 30η Δεκεμβρίου 1994. Η εναγομένη ήταν μέλος και συντονιστής της σχετικής κοινοπραξίας.
            
         
               —
            
            
               Η υπ' αριθμ. TR 1006 «Ausias αφορούσε ειδικότερα την εκτέλεση σχεδίου υπό τον τίτλο» Εξελιγμένα Τηλεματικά Συστήματα Μεταφορών σε Αστικές Πόλεις με ένταξη και πρωτοτυπία «και έπρεπε να εκτελεστεί εντός 23 μηνών από την 30η Δεκεμβρίου 1995. Η εναγομένη υπήρξε μέλος της σχετικής κοινοπραξίας.
            
         
               —
            
            
               Η υπ' αριθμ. V 2043» Artis «σύμβαση αφορούσε την εκτέλεση σχεδίου υπό τον τίτλο» Εξελιγμένα Τηλεματικά Συστήματα Οδικών Μεταφορών στην Ισπανία«. Το σχέδιο έπρεπε να εκτελεστεί εντός 12 μηνών από την 1η Ιανουαρίου 1992. Η εναγομένη ήταν μέλος της σχετικής κοινοπραξίας.
            
         Σε όλες τις περιπτώσεις προβλεπόταν ότι η Επιτροπή θα συνέβαλλε οικονομικά στην καλή εκτέλεση του αντιστοίχου σχεδίου, μέσα στα πλαίσια ορίων που οριζόταν από την κάθε σύμβαση. Για κάθε σύμβαση η Επιτροπή κατέβαλλε στην εναγομένη προκαταβολές τής συμμετοχής της.
   Κατόπιν οικονομικών ελέγχων η Επιτροπή διαπίστωσε ότι η εναγομένη χρησιμοποίησε μέρος μόνον των χρημάτων που της καταβλήθηκαν για τις ανάγκες του σχετικού σχεδίου. Ειδικότερα:
   
               —
            
            
               Στην υπ' αριθμ.» COP 493 «Invite» σύμβαση η Επιτροπή κατέβαλε στην εναγομένη ως συντονιστή της κοινοπραξίας προκαταβολή ύψους 257.400 ΕΥΡΩ. Η εναγομένη φέρεται να κατέβαλε στους άλλους συμβαλλόμενους μόνο το ποσό των 79.062,70 ΕΥΡΩ και κράτησε το ποσό των 178.337,30 ΕΥΡΩ από το οποίο μόνο το ποσό των 42.000 ΕΥΡΩ χρησιμοποιήθηκε για το συγκεκριμένο πρόγραμμα. Η Επιτροπή εξέδωσε Χρεωστικό Σημείωμα για ποσό 136.037,30 ΕΥΡΩ στο όνομα της εναγομένης·
            
         
               —
            
            
               Στην υπ' αριθμ. TR 1006 «Ausias» σύμβαση η Επιτροπή κατέβαλε στην κοινοπραξία για όσο διάστημα η εναγομένη ήταν μέλος αυτής προκαταβολή ύψους 78.341,91 ΕΥΡΩ. Η Επιτροπή διαπίστωσε ότι μόνο το ποσό των 63.229,63 χρησιμοποιήθηκε από την εναγομένη για το συγκεκριμένο πρόγραμμα και εξέδωσε Χρεωστικό Σημείωμα για ποσό 15.112,28 ΕΥΡΩ στο όνομα της εναγομένης·
            
         
               —
            
            
               Στην υπ' αριθμ. V 2043 «Artis» η εναγομένη έλαβε ως μέλος της σχετικής κοινοπραξίας από την Επιτροπή προκαταβολή 62.621,86 ΕΥΡΩ. Η Επιτροπή έκρινε ότι μόνο το ποσό των 53.391,09 ΕΥΡΩ χρησιμοποιήθηκε για την εκτέλεση του εν λόγω προγράμματος και εξέδωσε χρεωστικό σημείωμα ποσού 9.320,77 ΕΥΡΩ στο όνομα της εναγομένης,
            
         Με την αγωγή της η Επιτροπή επιδιώκει την καταβολή των ανωτέρω οφειλομένων ποσών καθώς και των τόκων που οφείλονται γι' αυτά με βάση τις διατάξεις του εφαρμοστέου για την κάθε σύμβαση δικαίου, δηλαδή του Ελληνικού δικαίου σε ό,τι αφορά στην πρώτη σύμβαση, και του ισπανικού δικαίου σε ό,τι αφορά στις άλλες δύο.